b'\n_START_ARTICLE_\nUnity (pelimoottori)\n_START_SECTION_\nOhjelmointi Unitylla\n_START_PARAGRAPH_\nUnityssa pelien ohjelmointiin voi k\xc3\xa4ytt\xc3\xa4\xc3\xa4 kolmea eri ohjelmointikielt\xc3\xa4: JavaScript (UnityScript), Boo, ja C#. UnityScript muistuttaa paljon JavaScripti\xc3\xa4, ja sit\xc3\xa4 kutsutaan usein JavaScriptiksi, vaikka ne ovatkin kaksi eri kielt\xc3\xa4. Boo muistuttaa syntaksiltaan Pythonia. C# muistuttaa todella paljon javaa, ja tietysti C-kieli\xc3\xa4, ja on k\xc3\xa4ytetyin ohjelmointikieli Unityssa. C# p\xc3\xa4rj\xc3\xa4\xc3\xa4 UnityScripti\xc3\xa4 paremmin stressitesteiss\xc3\xa4, ja t\xc3\xa4ten sanotaan sill\xc3\xa4 olevan parempi suorituskyky._NEWLINE_UnityScript ja Boo ohjelmointikielien tuki on kuitenkin p\xc3\xa4\xc3\xa4ttym\xc3\xa4ss\xc3\xa4. Tuen on tarkoitus poistua asteittain ja jatkossa ainoana ohjelmointikielen\xc3\xa4 on C#.\n_START_SECTION_\nUnityn tukemat alustat\n_START_PARAGRAPH_\nUnity 5 tukee seuravia alustoja: Windows, OS X, Linux/SteamOS, Unity Webplayer, Android, iOS, Blackberry 10, Windows Phone 8, Tizen, Windows Store apps, WebGL, PlayStation 3, PlayStation 4, PlayStation Vita, Wii U, Xbox One, Xbox 360, Android TV, Samsung Smart TV, Oculus Rift, HTC Vive, PlayStation VR ja Gear VR.\n_START_SECTION_\nUnity 5\n_START_PARAGRAPH_\nUnity 5 on uusin versio Unitysta, joka julkaistiin 3. maaliskuuta 2015. Unity 5 sis\xc3\xa4lt\xc3\xa4\xc3\xa4 paljon parannuksia ja uusia ominaisuuksia, kuten fysiikkaperusteisen render\xc3\xb6innin, uudistetun PhysX-fysiikkamoottorin ja sis\xc3\xa4isen audiomikserin._NEWLINE_Unity 5 -versiosta on saatavana Debian-johdannaisille jakeluille kehitysversio.\n_START_SECTION_\nLevinneisyys\n_START_PARAGRAPH_\nPelimoottoria k\xc3\xa4ytt\xc3\xa4\xc3\xa4 noin 1,3 miljoonaa kehitt\xc3\xa4j\xc3\xa4\xc3\xa4 (vuonna 2012).'